Għal min ix-xemx titgħarwen Fil-kħula tas-smewwiet/ Għal min il-gawui jwerżaq Qalb blat u rdumijiet Għal min is-sħana tinżel Fil-qiegħa ta' mitt ġnien, Xħin ġuf il-art jitriegħed Bil-għanja tal-ħelsien' Abl tuħ ta' bniedem mifni, Għal dawk li jħobbu d-dieq, Għal dawk li f'wiċċhom jidher L-uġigħ kollu tal-Bliq' ŻGĦOŻITI Din żgħożiti mhi xejn ħlief waħx u frugħa, Mixgħula 'l hawn u 'l hinn b'xi merżuq dawl Xita nhar u sajjetti mlewba kruha, U minn laħamha mħassar kiel iċ-ċawl. Issa bdiet riesqa lejja l-irġulija, U wasal dak iż-żmien biex nara x'hemm, F' dal-ġnien maqlugħ mill-qiegħ, ġo dil-ħamrija, Li tatni fjuri ħomor kollha semm. Iżd' għalxejn, ħadd ma jara dax-xogħol tiegħi, Waħdi għaddej fil-kruha tal-ħolqien, Gismi mifluġ, bla ħadd imgħannaq miegħi, Waqt li taħt sieqi hemm miftuħ dagħbien. Ja Wġigħ' Ja Wġigħ' Fnejt qalbi w xrobtli demmi, U f'ġismek bdiltu f'semm biex tkattar hemmi.